Noom Guesthouse & Restaurant Lopburi เป็นสถานที่พักผ่อนของบรรดาชาวต่างชาติที่เข้ามาเที่ยวในจังหวัดลพบุรี อยู่ในตัวเมืองลพบุรีเลยแหละ ด้านล่างเป็นร้านอาหาร ซึ่งมันดูเท่และแนวมากตรงที่เป็นบ้านไม้เก่าๆ มาปรับปรุงให้เป็น guesthouse และร้านอาหาร แล้วเมนูแต่ละเมนูเนี่ย ก็ไม่แพงมาก ที่สำคัญให้เยอะสุดๆ แล้วอร่อยมากกกกกกกกกกกกกกกก ^_^

สั่งชามิ้นท์มา หอมๆ กรุ่นๆ เรียกน้ำย่อย

สั่งก๋วยเตี๋ยวเนื้อสับ เส้นเนี่ย เป็นเส้นใหญ่ เอาไปทอดกรอบๆ เลย ละมุนมาก แล้วราดด้วยเนื้อสับผัดซอส เยอะซะจ๊น กินไม่ไหวเลยทีเดียว

สั่งสเต๊กหมู มีให้เลือกระหว่างเฟรนฟรายกับมันบด รีบจัดมันบดมาอย่างไม่รีรอ แล้วสิ่งที่ได้มันเกินความคาดหมายมากๆ คือ มันบดเปล่าๆ ยังอร่อย น้ำสเต๊กที่ราดมาก็ใส่เห็ดแชมปิยองมาด้วย ไม่ปรุงอะไรเพิ่มเลย ไม่ต้องใส่ซอสมะเขือเทศ ซอสพริก หรือเติมพริกไทย เติมซอสแม็กกี้อะไรเลย อร่อยมาก มันมาพร้อมกับสลัดผักสด ผักออแกนิค ราดด้วยน้ำมันงา หอม อร่อยสุดๆ ฟิน

พูดแค่นี้ก็อยากไปลองแล้วใช่ป้าว ^_^ อร่อยจริงๆ ไม่ได้อวยเว่อแน่นอน ที่สำคัญ ราคา รวมหมดนี้แค่ 305 บาท